Kem d yemma iyi-d-isekkren, yes-m id-neṭqeY ma akken i d-llin-tt wallen-iw Yer ddunnit. Tecfiḍ-d itlallit n zzman, tqubleḍ yal acengu, tedder i tsuta n wass-a. Ma ad ddmeY imru ad aruY: yal asekkil s wazal-is, yal awal s unamek-is, yal tawinest s yiswi-s. TuYaleḍ-iy-d ttasarut s ildiY yal tabburt. ḤerzeY-kem, am aman tesseY-kem. Yes-m ttarguY tafsut, d kem id ccbaḥa n tmurt n Yiqbayliyen.
Yes-m iberzeY lehmum d wurfan. Awal-im yecba ağeğğig, yezga zeddig. Imi d telhiḍ, yes-m zgiY sYerbileY awal-iw. D kem id tilelli. Werğin qedeeY layas, yal aṭṭan I d-yusan ad-as d-afeḍ ddwa-s. TuYaleḍ-iyi-d d tajerrumt: isefra d lemtul, timucuha, timseeraq… allaY-iw yecba aYerbaz. D tameslayt n wid yettwanYan, Ylin d iseflan, ugin azaglu im yesbub wemcum. Bedden s yimru, mmugren wid id-am issemsaden ajenwi. Acḥal d amusnaw id-turweḍ, tezreeḍ-ten deg igenwan, akken ad sseftin tafat-im. D tameslayt n wid yessakayen allaYen , akken ad d-arwen taktiwin yettruzun isula.
D tameslayt n wid yettarran tamuYli s allen akken ad walint ccbaḥa n talsa. Tecbiḍ tafat n tsebḥit ma ad teḍwi Yef ugdud Aqbayli. Fell-am ddeqs i yessefran, Ylin Yef lğal-im ruḥen cedhan udem-im. Ass-a ma teğğid-iyi ad uYaleY d ameḥbus deffir tebburt, d mmi-m n tmara, d yir amdan. D anza i wid i kem-itthuddun, d wid i kem-ittun. Akken yebYu yili tjerbem akk tayri n temeslayt. D kem id ccbaḥa n tmeddurt, s kem issarameY, asqif-im yesea ṭṭmana. D tawaYit, i win ur nentiq s wayla-s , win ur nesḥerbib Yef tmeslayt-is ; a t-yawi wasif.
D tyita n ğğiY lehna; d ameeḍur. Nek riY ad idireY yes-m, akken ur twaefaseY. Melba yis-m kem lebYi n tira ur d-ittas ara. Tessenqaseḍ-iyi ula di nnhati. Mebla kem ad uYaleY am ulli, mi d-lliY imi ad iyi-d- zewren lfuci, ad leḥḥuY s degdi, ad ttnadiY Yef leenaya n wiyaḍ. Гas d amusnaw s tin nniḍen ma ad ihedder ad itettel yils-is. Ddunit akk d imenYi, win iYeflen tenza tmeslayt-is, nek semmaY-am taqbaylit.
{{Crif wanuYi}}
kab_Latn kab_Latn kab_Latn kab_Latn bug_Latn